
FOTBALL        HÅNDBALL        BARNEIDRETT
Vestre Bærum Idrettsforening, PB 31, Skollerudveien 31, 1353 Bærums Verk, 




ORGANISASJON

Hovedstyre i Vestre Bærum IF 2015:
	Arbeidsutvalg

	Leder
	Svein Roar Holt

	Nestleder
	Jon Per Nygård

	Kasserer
	Kjersti Kårhus (til 1.9.2015)
Steinar Børstad (fra 1.9.2015)

	Vararepresentant
	Espen Strand

	Ledere undergrupper

	Fotball
	Espen Strand

	Håndball
	Svein Roar Holt

	Barneidrett 
	Jon Per Nygård

	Andre funksjoner

	Åpen Hall og ungdomsarbeid
	Erik Brodtkorb

	Daglig leder (50%)
	Per Engelsgaard (til 1.9.2015)
Eirik Wartiainen (fra 1.9.2015)

	Revisorer
	Rolf Skaare Jullum
Nina Hvistendahl
Birgithe Helland Nilsen
Anne R. Johansen




2015 har vært et spesielt og utfordrende år for styret ettersom fotballen- og fotballens ressurspersoner ikke lenger har tatt del i styrearbeidet- og styreansvaret. Styrearbeidet har, som tilfellet har vært de tidligere år, vært håndtert gjennom månedlige styremøter, og da fortrinnsvis med tilknytning til håndballstyremøtene som p.t. representerer hovedtyngden av foreningens medlemsmasse. 





STATUS 2015

Styreåret 2015 har i all hovedsak hatt følgende innhold og fokus:

Daglig drift av foreningen
Tilrettelegging for en bedre og enklere fremtid.
Innkjøring av ny daglig leder  
Samarbeid med naboforeninger

Vi har som tidligere hatt en daglig leder på 50% hele året, men det har vært to forskjellige personer. Per Engelsgaard sa opp sin stilling og fratrådte 30.08.2015.  Samtidig startet Eirik Wartiainen som ny daglig leder og fikk til en god og smidig overgang.  På tross av mange nye oppgaver og mye nytt å sette seg inn i har ny daglig leder kommet meget godt i gang og dette gjør oppgavene til styret og tillitsvalgte i undergruppene betydelig lettere. 

Den daglige driften av foreningen har vært gjennomført på tradisjonelt vis gjennom styreåret 2015/16, og styret konkluderer med at forutsetningen for videre drift er svært gode.

Med unntak av at en stor del av medlemsmassen er blitt borte som følge av avtalen med LIL, konkluderes det med at 2015/16 ikke har påført oss nevneverdige utfordringer og/eller bekymringer.  

Samarbeidet med andre foreninger har stort sett vært knyttet til årsmøtets beslutning om sammenslåing av fotballgruppene i Helset og LIL- ved at Helset overførte sine spillere/lag til LIL.  Her har økonomisk samarbeid og arbeid, samt (sam)bruken av klubbhusfasilitetene vært det som har påkrevet mest administrative ressurser. Dette må derimot sies å ha fungert godt.

Det har vært avholdt 11 styremøter igjennom styreåret. 

Klubbens medlemmer og lag har benyttet Klubbhuset flittig i forbindelse med møter, arrangementer og sammenkomster, så klubbhuset er mye i bruk. Eneste faste leietaker er Lions, som bruker klubbhuset som sin faste møteplass. I tillegg leies Klubbhuset ut til privatpersoner med tilknytning til foreningen, noe som gir en beskjed men kjærkommen liten inntekt til klubbkassen.

Vestre Bærum I.F. har vært representert ved Daglig Leder og/eller Leder ved flere møter, seminarer og samlinger i regi av blant annet Bærum Idrettsråd, Idrettsforbundet og særidrettenes kretslag.




MEDLEMSKONTINGENT OG MEDLEMSTALL
Kontingenten i 2015 har vært kr. 300 pr. medlem, og kr. 700 for familiemedlemskap. 

Pr. 31.12.2015 er det registrert 847 medlemmer i Vestre Bærum IF, men her må det antas at medlemstallet vil ligge på ca. 500 når «fotballmedlemskap» er fjernet fra listen. 

Tabellen nedenfor viser en oversikt over aktive medlemmer i Vestre Bærum Idrettsforening fordelt pr. undergruppe.

	Aktivitet
	Antall aktive medlemmer 2015

	Håndball
	430

	Fotball
	0 (Under avvikling)

	Barneidrett
	70




Klubben har 2 idrettsgrupper og i tillegg følgende prosjektbaserte grupper:

[bookmark: _GoBack]Prosjekt ”Åpen hall”/ ungdomsaktivitet
Driftskoordinator for Helset hallen


ØKONOMI HOVEDSTYRET
Regnskap
Driftsinntektene var i 2015 kr 755.473,88,- og består av medlemskontingent, offentlige tilskudd og inntektsbringende tiltak. 

Driftskostnadene utgjorde i 2015 kr 585.371,95,- 
Samlede lønnskostnader utgjør kr 336.903,00,-

Årets resultat gir et overskudd på kr. 170.101,93,- 
Overskuddet skyldes lavere kostnader og høyere inntekter enn budsjettert.

Likviditet
Likviditeten er god, og forbedret ift tidligere år.

Rettvisende forhold
Styret mener at regnskapet gir et rettvisende bilde av hovedstyrets eiendeler og gjeld, finansielle stilling og resultat. Relevant informasjon om utvikling og resultat fremgår av årsregnskapet med noter og årsberetningen.


Andre forhold
Det er fakturert 407 medlemmer i Vestre Bærum Idrettsforening.  
Det er en person ansatt på deltid 50% - daglig leder. 

AKTIVITETER I UNDERGRUPPENE 
Undergruppenes egne årsberetninger finnes vedlagt
	

Styrekommentar
Vestre Bærum Idrettsforening har med dette fullført sitt første driftsår, og vi i styret mener at alle medlemmer, ressurspersoner og supportere kan se tilbake på dette med stolthet og glede.

Vi takker alle som på en eller annen måte har bidratt til aktivitetene i 2015, både på og utenfor banen!



Bærums Verk, 22.03.2016



Styret

